หุ้นสหรัฐฯยังปิดบวก
ดัชนีหุ้นดาวโจนส์&nbsp; ปิดที่ 12,223.08 จุด เพิ่มขึ้น 71.45 จุด ด้าน แนสแดค ปิดที่ 2,797.05 จุด เพิ่มขึ้น 13.06 จุด ขณะที่น้ำมันขยับลงต่อเนื่อง
9 ก.พ. 2554

ดัชนีหุ้นดาวโจนส์  ปิดที่ 12,223.08 จุด เพิ่มขึ้น 71.45 จุด ด้าน แนสแดค ปิดที่ 2,797.05 จุด เพิ่มขึ้น 13.06 จุด ขณะที่น้ำมันขยับลงต่อเนื่อง
ความวิตกว่ามาตรการขึ้นดอกเบี้ยของจีนอาจทำให้การเติบโตทางเศรษฐกิจชะลอตัวลง ฉุดให้วอลล์สตรีท วานนี้(8ก.พ.)ปิดบวกพอประมาณ แม้มีข่าวดีจากแมคโดนัลด์ ที่เปิดเผยว่ายอดขายเฉลี่ยต่อสาขาทั่วโลกเพิ่มขึ้นถึงร้อยละ5.3
ดัชนีหุ้นดาวโจนส์ เพิ่มขึ้น 71.45 จุด (0.59 เปอร์เซ็นต์) ปิดที่ 12,223.08 จุด แนสแดค เพิ่มขึ้น 13.06 จุด (0.47 เปอร์เซ็นต์) ปิดที่ 2,797.05 จุด เอสแอนด์พี เพิ่มขึ้น 5.48 จุด (0.42 เปอร์เซ็นต์) ปิดที่ 1,324.53 จุด
ขณะที่ราคาน้ำมันปรับลดต่อเนื่อง หลังข่าวจีนแถลงขึ้นดอกเบี้ยก่อความกังวลว่าอาจกระทบต่ออุปสงค์ทางพลังงานภายในประเทศ
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 54 เซนต์ ปิดที่ 86.94 ดอลลาร์ต่อบาร์เรล รวม 4 วันหลังสุด ปรับลดเกือบ 4 ดอลลาร์เลยทีเดียว ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 67 เซนต์ ปิดที่ 99.92 ดอลลาร์ต่อบาร์เรล